作者：李曾伯
词牌/韵律：沁园春

paragraphs: 水北洛南，未尝无人，不同者时。
赖交情兰臭，绸缪相好，宦情云薄，得失何知。
夜观论兵，春原吊古，慷慨事功千载期。
萧如也，料行囊如水，只有新诗。
归兮。
归去来兮。
我亦办征帆非晚归。
正姑苏台畔，米廉酒好，吴松江上，莼嫩鱼肥。
我住孤村，相连一水，载月不妨时过之。
长亭路，又何须回首，折柳依依。